text: Da kynmoo yaka sngi World No Tobacco Day ha Jowai – Wyrta
  Da kynmoo yaka sngi World No Tobacco Day ha Jowai
  Jowai: Yow pynsñiawthooh paidbah yei ktah i dih wa i baam duma, ka District Legal Service Authority, West Jaintia Hills heiwa ya krehlang waka District Medical and Health Officer, West Jaiñtia Hills ynne ka sngi da pynman ki yaka yalang paidbah ha thaw pynyeiñ kari Ummulong, Iawmusiang, Jowai wei pynbood saka lai paidbah nadooh na Iawmusiang cha Ladthadlaboh iwa da chimbynta lang da ki chnat sorkar waphær waphær wa ki khynnah skur.
  Ya i baam smai yow yait na u duma da yahkhmat da u Lakador Syiem, MPS, Superintendent of Police, West Jaintia Hills uwa da kyntu leh ya ki khynnah skur wow yait ki na kiwon jait dih jait baam wa mih na u duma.
  Dr. Arlangki Hinge, Medical Specialist, Jowai Civil Hospital, Ialong, Dr. E.V. B Laloo, District Tuberculosis Officer wa u D.S. Marbaniang, Secretary ka District Legal Service Authority, West Jaintia Hills da klam ki yei ktah u duma yei chait i khiah wa ki kyndon aiñ wa em yow pynduna yei dih duma.
  Neiliang ka Thomas Jones Drama Club, Jowai da e ki ya ka wi ka yalehke kawa klam chaphang i ktah na i dih duma.
  U E. Kharumnuid, District Session Judge West Jaintia Hills, Dr. K.C Ajar, District Medical and Health Officer, Jowai, leh da wan ki wow embynta ynne ka sngi.
  Ya ka yalang da pynlai da ka Dr. Helen Uriah, Nodal Officer, NPCDCS, WJH. Ya ki ktien pdiang burom da yoh naka Dr. Regina Talang, Nodal Officer, NTCP, WJHs katwa ya ki ktien e khublei da yoh na ka Y. Shylla, dkhot ka District Legal Services Authority, WJH.
  Ha kani ka sngi haka yakob Slogan Writing da jop ka St. Mary Mazzareloo Higher Secondary School, Jowai, wa ar ka Seinraij Higher Secondary School wa le ka Jowai Public School.
  Pynkup burom ka KJP HSS ya ki ar ngut wa rah naam ha ka SSLC wa HSSLC
  Da ka Quit Notice e ka KSU-War Jaiñtia ya ki truck wa wan kamai pyrchah ya ka aiñ
  I dor doh syiar wa thymme ha Jowai
  Wow kyntu ya ki sap ki bru samen wa ki dhab tem da ka Weekend Gala Dinner u pynman ka Office u DC WJH
  Kyntu AHPUF wow booh jaar na tre namo wow thap ya ki wire light ha ki pipe plastic